- Har vi ventet på det her, eller hvad?!

- Jaaaaa!

- Hvor mange år? 16 år! Og nu står vi her kraftedeme!

Cirka sådan lød FC Midtjylland-anfører Kristian Back Baks sejrstale til fansene på MCH Arena efter søndagens sejr over FC København.

Fansene kvitterede ikke overraskende med et begejstret brøl, som du kan se og høre i videoen over artiklen.

Trods en smule udfordringer med megafonen, som venligt blev udlånt af en fan fra tribunen, lykkedes det nemlig den skadede FCM-anfører at råbe sin jubel ud til fanklubben på endetribunen.

Med sejren over FCK er Midtjylland 12 point foran forfølgerne, og med fire runder tilbage kan midtjyderne, som lige ledes har en markant bedre målscore end københavnerne, nærmest umuligt indhentes.

Det betyder, at FC Midtjylland for første gang i klubbens historie kan lade sig kåret som Danmarksmester, næste gang de sætter et point ind på kontoen.

Første chance er på torsdag, hvor FCM besøger Slagelse og FC Vestsjælland.